Elyor Gʻaniyev. Gʻaniyev Elyor Majidovich (1960-yil 1-yanvar, Sirdaryo viloyati) — Oʻzbekiston Respublikasi Transport vaziri (2020-2020), Savdo vaziri (1997-2005, 2006-2010, 2012-2017), Tashqi ishlar vaziri (2005-2006, 2010-2012), Bosh vazirining oʻrinbosari (2002-2006, 2009-2012, 2019-2020). Biografiyasi. 1960-yil 1-yanvarda Sirdaryo viloyatida tugʻilgan. 1981-yilda Toshkent politexnika institutining neft va gaz sanoati texnik mutaxassisligi boʻyicha tamomlagan. 1981-1985 — Toshkent politexnika instituti oʻqituvchisi. 1985-1990 — Qurolli Kuchlar xizmatida. 1990-1992 — Tashqi iqtisodiy va savdo aloqalari davlat qoʻmitasi katta referenti. 1992-1993 — Oʻzbekiston Respublikasi Tashqi iqtisodiy aloqalar vazirligi boshqarma boshligʻi. 1993-1994 — Oʻzbekiston Respublikasi Prezidenti huzuridagi Strategik va mintaqalararo tadqiqotlar instituti boʻlim boshligʻi. 1994-1997 — Oʻzbekiston Respublikasi Tashqi iqtisodiy aloqalar vazirining oʻrinbosari, birinchi oʻrinbosari. 1997-2002 — Oʻzbekiston Respublikasi Tashqi iqtisodiy aloqalar vaziri. 2002-2005 — Oʻzbekiston Respublikasi Bosh vazirining oʻrinbosari — Tashqi iqtisodiy aloqalar agentligi raisi. 2005-2006 — Oʻzbekiston Respublikasi Bosh vazirining oʻrinbosari — Tashqi ishlar vaziri. 2006-2009 — Oʻzbekiston Respublikasi Tashqi iqtisodiy aloqalar, investitsiyalar va savdo vaziri. 2009-2010 — Oʻzbekiston Respublikasi Bosh vazirining oʻrinbosari — Tashqi iqtisodiy aloqalar, investitsiyalar va savdo vaziri. 2010-2012 — Oʻzbekiston Respublikasi Bosh vazirining oʻrinbosari — Tashqi ishlar vaziri. 2012-yil 13-yanvardan 2017-yil 28-noyabrgacha — Oʻzbekiston Respublikasi Tashqi iqtisodiy aloqalar, investitsiyalar va savdo vaziri. 2017-yil 1-noyabrdan 2019-yil 28-yanvargacha — Oʻzbekiston Respublikasi Prezidentining iqtisodiy-ijtimoiy masalalar boʻyicha davlat maslahatchisining oʻrinbosari. 2019-yil 28-yanvarda Oʻzbekiston Respublikasi Bosh vazirining oʻrinbosari — investitsiyalar, tashqi iqtisodiy aloqalar, innovatsiyalar, erkin iqtisodiy zonalar majmuasi rahbari etib tayinlandi. 2020-yil 22-yanvardan 8-avgustgacha Oʻzbekiston Respublikasi Transport vaziri. 2005-yildan 2018-yilgacha — Oʻzbekiston Voleybol federatsiyasi Prezidenti. Ingliz tilini biladi. 1996-yilda Doʻstlik ordeni berilgan Oilasi. Oilali, besh nafar farzandi bor. Otasi — Majid Gʻaniyev, Sirdaryo viloyati ijroiya qoʻmitasida rahbarlik lavozimlarida ishlagan.